આ કેસ જામનગરની સ્પેશ્યલ એટ્રોસીટી અદાલતમાં ચાલી જતા ફરિયાદપક્ષ તથા મુળ ફરિયાદપક્ષે એવી દલીલો કરવામાં આવેલી કે, કેસના તમામ સાહેદોએ બનાવને સંપૂર્ણ સમર્થન આપેલ છે અને સાંપ્રત સમયમાં દલિત અત્યાચારોના બનાવો દિવસે ને દિવસે વધી રહ્યા છે,   ત્યારે સામાજીક માળખાને વીખેરી નાખતા આવા આરોપીઓને માફ કરી શકાય નહીં અને દલીતો પ્રત્યે ઘૃણા જન્માવનાર અને સમાજમાં અસમાનતા ઉભી કરનાર વ્યક્તિઓને છોડી મુકવામાં આવે તો સમાજમાં દલિત અત્યાચારના બનાવોને પ્રોત્સાહન મળશે,   ઉપરાંત એવી મહત્વની દલીલો કરેલી કે મોતનો પણ જો મલાજો જળવાતો ન હોય તો સભ્ય સમાજ માટે કલંકરૂપ ઘટના ગણાય વગેરે જેવી દલીલો તથા સુપ્રીમકોર્ટ અને વિવિધ ઉચ્ચ અદાલતોના ચુકાદાઓ ધ્યાને લઈ સ્પેશ્યલ એટ્રોસીટી અદાલતે પાંચેય આરોપીઓને એટ્રોસીટી એક્ટ હેઠળ તકસીરવાન ઠરાવી ત્રણ વર્ષની સજા તથા એક હજારનો દંડ અને દંડ ન ભરે તો એક મહિનાની સાદી કેદની સજાનો હુકમ કરેલ છે.